**ქოქოსის კუნძულები** (*კილინგი* (Keeling), ინგლ. Territory of the Cocos (Keeling) Islands) — მარჯნის მცირე ზომის კუნძულთა ჯგუფი (27 კუნძული) ინდოეთის ოკეანეში (სამხრეთის განედი 12°05' და აღმოსავლეთის გრძედი 96°53'), ეკუთვნის ავსტრალიას. ფართობი დაახლოებით 14 კმ², მოსახლეობა — 544 კაცი (2016). მათ შორის დაახლოებით 80 % მალაელია. ადმინისტრაციული ცენტრია — სოფელი ვესტ-აილენდი, რომელიც მდებარეობს დასავლეთ კუნძულზე (West Island). ოფიციალური ენაა — ინგლისური. 80 პროცენტი მოსახლეობისა მუსულმანია.

გეოგრაფია
---------

ქოქოსის კუნძულების რუკა
მარჯნის წარმოშობის არქიპელაგი. შედგება სამხრეთი ნაწილისა და ცალკე ჩრდილოეთით მდებარე 25 კმ-ით დაშორებულ ერთადერთ დაუსახლებელ კუნძულ ჩრდილოეთ კილინგისაგან. ყველაზე მაქსიმალური წერტილია — 5 მ.

კლიმატი ნესტიანი ტროპიკული, ციკლონების სეზონია ოქტომბრიდან აპრილამდე.

სასმელი წყლის რესურსები ცოტაა, წვიმის წყალი გროვდება ბუნებრივ მიწისქვეშა რეზერვუარებში.

ჩრდილოეთ კილინგის ფართობია — დაახლოებით 1,2 კმ², ლაგუნის — დაახლოებით 0,5 კმ². ატოლი პრაქტიკულად მთლიანად კეტავს ლაგუნას ოკეანისაგან.

სამხრეთ კილინგის კუნძულები შედგება 26 პატარა კუნძულებისაგან, რომელთაგანაც მუდმივად დასახლებულია მხოლოდ ორი კუნძული — ვესტ-აილენდი და ჰოუმი. სამხრეთ კილინგის კუნძულების საერთო ფართობია — 13,1 კმ².

| № | დასახელებაქართულად | დასახელებამალაიურად | დასახელებაინგლისურად | ფართობი,კმ² |
| --- | --- | --- | --- | --- |
| 1 | ჰორსბურგი | Pulau Luar | Horsburgh Island | 1,04 |
| 2 | დირექშენი | Pulau Tikus | Direction Island | 0,34 |
| 3 | უორქჰაუსი | Pulau Pasir | Workhouse Island | <0,01 |
| 4 | პრისონი | Pulau Beras | Prison Island | 0,02 |
| 5 | უეპლასის კუნძულები | Pulau Gangsa | Woeplace Islets | <0,01 |
| 6 | ჰოუმი | Pulau Selma | Home Island | 0,95 |
| 7 | სკაევოლა | Pulau Ampang Kechil | Scaevola Islet | <0,01 |
| 8 | კანუი | Pulau Ampang | Canui Island | 0,06 |
| 9 | ამპანგ-მინორი | Pulau Wa-idas | Ampang Minor | 0,02 |
| 10 | გოლდუოტერი | Pulau Blekok | Goldwater Island | 0,03 |
| 11 | ტორნი | Pulau Kembang | Thorn Island | 0,04 |
| 12 | გუსბერი | Pulau Cheplok | Gooseberry Island | <0,01 |
| 13 | მაისერი | Pulau Pandan | Misery Island | 0,24 |
| 14 | გოატი | Pulau Siput | Goat Island | 0,10 |
| 15 | მიდლ-მისიონი | Pulau Jambatan | Middle Mission Isle | <0,01 |
| 16 | სამხრეთ გოატი | Pulau Labu | South Goat Island | 0,04 |
| 17 | სამხრეთი კუნძული | Pulau Atas | South Island | 3,63 |
| 18 | ჩრდილოეთ გოატი | Pulau Kelapa Satu | North Goat Island | 0,02 |
| 19 | ისტ-კეი | Pulau Blan | East Cay | 0,03 |
| 20 | ბურიალი | Pulau Blan Madar | Burial Island | 0,03 |
| 21 | ვესტ-კეი | Pulau Maria | West Cay | 0,01 |
| 22 | კილინგჰემ-ჰორნი | Pulau Kambling | Keelingham Horn Island | <0,01 |
| 23 | ვესტ-აილენდი | Pulau Panjang | West Island | 6,23 |
| 24 | ტარტლი | Pulau Wak Bangka | Turtle Island | 0,22 |
|  | სულ |  |  | 13,1 |

ისტორია
-------

კუნძულები აღმოაჩინა ინგლისელმა კაპიტანმა უილიამ კილინგმა 1609 წელს.

1825 წლის 6 დეკემბერს კუნძულებზე იმყოფებოდა ბრიტანელი კაპიტანი ჯონ კლუნიზ-როსი. 1827 წლის 27 თებერვალს მან სამხრეთ კუნძულზე დააარსა დასახლება, ხოლო 1831 წელს — იგი დაეუფლა ყველა კუნძულს, გამოაცხადა რა ისინი კლუნიზ-როსის ოჯახის ფეოდალურ საკუთრებად. 1857 წელს დიდმა ბრიტანეთმა მოახდინა მათი ანექსირება, ხოლო 1878 წელს გადასცა ცეილონის გუბერნატორს მმართველობაში. 1886 წლის 7 ივლისს დედოფალმა ვიქტორიამ კუნძულები გადასცა კლუნიზ-როსის ოჯახს უვადო მფლობელობაში. 1886 წელს მიაკუთვნეს კოლონია სტრეიტს სეტლმენტსს, რომელსაც შემდგომში მიუერთეს შობის კუნძულიც. სტრეიტს სეტლმენტსზე დაქვემდებარება იყო ფორმალური, ფაქტობრივად კლუნიზ-როსის ოჯახი მართავდა კუნძულებს თავისი შეხედულებისამებრ და 1887 წლიდან 1978 წლამდე გამოსცემდა საკუთარ ვალუტას — ქოქოსის კუნძულების რუპიას.

1955 წლის 23 ნოემბერს მმართველობაში გადაეცა ავსტრალიას. 1978 წლის 1 სექტემბერს ავსტრალიის მთავრობამ გამოისყიდა კლუნიზ-როსის ოჯახის შთამომავლისაგან პრაქტიკულად ყველა მიწა, ხოლო დანარჩენი გამოსყიდულ იქნა 1986 წელს. 1984 წლის 6 აპრილს ჩატარდა რეფერენდუმი კუნძულების თვითგამორკვევის შესახებ. მონაწილეთა უმრავლესობამ მხარი დაუჭირა ავსტრალიასთან კავშირის შენარჩუნებას.

ეკონომიკა
---------

ყველაზე დიდ კუნძულზე — ვესტ-აილენდზე — მდებარეობს აეროპორტი (ემსახურება ტრასას ავსტრალია — ევროპა) და ცხოვრობს მოსახლეობის უმრავლესობა. მოსახლეობის ძირითადი საქმიანობაა — აეროპორტის მომსახურება, ქოქოსის პალმის მოპოვება და კოპრის წარმოება. ბოლო დროს ვითარდება ტურიზმი.

სქოლიო
------

1. ↑  მოსახლეობის აღწერა Citypopulation (2016)
2. ↑  Cocos Islands

ლიტერატურა
----------

ვიკისაწყობში არის გვერდი თემაზე:
***ქოქოსის კუნძულები***

* ქსე, ტ. 10, გვ. 552, თბ. 1986

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
ოკეანეთის ქვეყნები და ტერიტორიები |
| --- |
|  |
| სუვერენულისახელმწიფოები | 
* ავსტრალია
* ახალი ზელანდია
* ვანუატუ
* ინდონეზია1
* კირიბატი
* მარშალის კუნძულები
* მიკრონეზიის ფედერაციული შტატები
* ნაურუ
* პალაუ
* პაპუა-ახალი გვინეა
* სამოა
* სოლომონის კუნძულები
* ტონგა
* ტუვალუ
* ფიჯი
 |
|  |
| დამოკიდებული დასხვა ტერიტორიები | 

|  |  |
| --- | --- |
| ავსტრალია | 
* შობის კუნძული
* ქოქოსის კუნძულები
* ნორფოლკის კუნძული
 |
|  |
| საფრანგეთი | 
* საფრანგეთის პოლინეზია
* ახალი კალედონია
* უოლისი და ფუტუნა
 |
|  |
| ახალი ზელანდია | 
* კუკის კუნძულები
* ნიუე
* ტოკელაუ
 |
|  |
| დიდი ბრიტანეთი | 
* პიტკერნის კუნძულები
 |
|  |
| აშშ | 
* ამერიკის სამოა
* გუამი
* ჰავაის შტატი
* ჩრდილოეთ მარიანას კუნძულები
* მიმდებარე კუნძულები
 |
|  |
| ჩილე | 
* აღდგომის კუნძული
 |
|  |
| ფიჯი | 
* როტუმა
 |

 |
|  |
| 
1 ტრანსკონტინენტური ქვეყანა |

 |